L 225/18
SK
Úradný vestník Európskej únie
Veľkosti balenia a obalový materiál
13.9.2023
1 000-litrová HDPE nádoba s HDPE uzáverom; 200-litrový plastový sud z HDPE uzáverom; 25-litrový HDPE súdok s HDPE skrutkovacím uzáverom podľa normy DIN 61 alebo ekvivalentu; 5-litrový HDPE súdok s HDPE skrutkovacím uzáverom podľa normy DIN 51 alebo ekvivalentu.
4.2.1.
Pokyny na používanie špecifické pre dané použitie Pozri všeobecné pokyny pre použitie.
Výrobok, ktorý sa má aplikovať po dojení pomocou ručného rozprašovača.
Vopred vyčistite struk suchou utierkou a nalejte výrobok do zásobníka rozprašovača.
Obsluha bude rozprašovať na každé zviera raz po dojení.
4.2.2.
Opatrenia na zmiernenie rizika špecifické pre dané použitie Pozri všeobecné pokyny pre použitie.
Profesionálni používatelia musia zabezpečiť, aby sa v ošetrovanom priestore počas procesu dezinfekcie sprejovaním nenachádzali okolostojace profesionálne osoby.
Ak je potrebné, aby profesionálne okolostojace osoby boli prítomné, profesionálni používatelia musia zabezpečiť, aby tieto okolostojace osoby nosili rovnaký druh OOP ako obsluha.
4.2.3.
Kde je to špecifické pre použitie, údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia Pozri všeobecné pokyny pre použitie.
4.2.4.
Kde je to špecifické pre použitie, návod na bezpečné zneškodnenie výrobku a jeho obalu Pozri všeobecné pokyny pre použitie.
4.2.5.
Kde je to špecifické pre použitie, podmienky skladovania a trvanlivosť výrobku za bežných skladovacích podmienok Pozri všeobecné pokyny pre použitie.
5.
VŠEOBECNÉ POKYNY NA POUŽÍVANIE (2) META SPC 2
5.1.
Pokyny na používanie Prečítajte si špecifické pokyny pre používanie meta-SPC 2.
Pred použitím si vždy prečítajte štítok alebo písomnú informáciu pre používateľov.
Pred použitím sa musí výrobok zohriať na izbovú teplotu.
Množstvo výrobku aplikovaného na jeden struk závisí od ošetrovaného zvieraťa.
Pre veľké cicavce (kravy, ťavy) – do 10 ml na jeden struk a pre malé cicavce (ovce, kozy) – do 5 ml na jeden struk.
Uistite sa, že struky vemena sú úplne pokryté dezinfekčným prostriedkom.
V záujme zabezpečenia dostatočnej doby kontaktu by sa malo dbať na to, aby sa výrobok po aplikácii neodstránil (napr. nechajte kravy v stoji najmenej 5 minút).
5.2.
Opatrenia na zmiernenie rizika Používanie ochrany zraku v súlade s európskou normou EN ISO 16321 alebo ekvivalentom počas manipulácie s výrobkom je povinné.
Zabráňte prenosu z rúk do očí.
Počas manipulácie s výrobkom používajte ochranné rukavice odolné voči chemikáliám (nitrilové rukavice – klasifikované podľa európskych noriem EN ISO 374 alebo EN 455 alebo ekvivalentu).
Celé názvy tu uvedených európskych noriem sú k dispozícii v oddiele 6.
(2) Pokyny na používanie, opatrenia na zmiernenie rizík a ďalšie pokyny na používanie v tomto oddiele sú platné pre všetky autorizované použitia v rámci meta SPC 2.